Source: http://politeia.org.ro/stiri-revista-presei/revista-presei-4-septembrie-mama-mea-sunt-eu-da-ca-sa-nu-avem-niciun-fel-de-discutii/62306/
Timestamp: 2019-09-20 18:05:18+00:00

Document:
Revista Presei – 4 septembrie. “Mama mea sunt eu, da? Ca să nu avem niciun fel de discuții” | PoliteiaWorld
Home » Stiri / Revista Presei	» Revista Presei – 4 septembrie. “Mama mea sunt eu, da? Ca să nu avem niciun fel de discuții”
Revista Presei – 4 septembrie. “Mama mea sunt eu, da? Ca să nu avem niciun fel de discuții”
04/09/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 4 septembrie! Miercuri va ploua in aproape toate regiunile, exceptie facand Maramuresul. Temperaturile scad simtitor. Se vor inregistra maxime de 23 de grade in Moldova, 23 in Maramures, 25 in Crisana, 24 in Transilvania, 25 in Banat, 28 in Oltenia, 28 in Muntenia si 25 de grade in Dobrogea. Dupa un inceput de saptamana calduros, in Bucuresti se racoreste si vor fi maximum 27 de grade. Iata maximele de miercuri in alte orase din tara: Brasov: 21 grade Oradea: 26 grade Constanta: 26 grade Suceava: 19 grade Baia Mare: 23 grade Cluj-Napoca: 23 grade Pitesti: 24 grade Sibiu: 23 grade Iasi: 20 grade Galati: 22 grade Arad: 25 grade Ploiesti: 24 grade Timisoara: 26 grade Craiova: 29 grade Drobeta-Turnu Severin: 29 grade Giurgiu: 27 grade Targu Mures: 24 grade
Dana Girbovan redevine judecator, dupa ce n-a fost acceptata ca ministru al Justitiei. Decizia, luata in CSM dupa o sedinta tensionata Sectia pentru judecatori a Consiliului Superior al Magistraturii (CSM) a aprobat, in sedinta de marti, cererea judecatorului Dana Girbovan de renuntare la demisia din magistratura. Potrivit unor surse citate de Mediafax, hotararea a fost luata cu opt voturi pentru si un vot impotriva. Judecatorul CSM Andrea Chis a solicitat, marti, la sedinta Sectiei pentru judecatori a CSM, sesizarea Inspectiei Judiciara pentru a vedea daca presedintele UNJR, Dana Girbovan, a savarsit sau nu vreo abatere disciplinara in momentul in care ar fi negociat politic functia de ministru al Justitiei. “Parerea mea este ca se poate retrage o astfel de demisie. In legatura cu ceea ce a propus doamna judecator, cred ca se ridica o alta problema si anume daca a accepta fara a fi eliberat din functie nominalizarea pentru o functie in Executiv reprezinta sau nu activitate cu caracter politic care, din perspectiva Legii statutului art. 99 litera d., reprezinta abatere disciplinara sanctionabila conform art. 100 doar cu retrogradarea din functie sau excluderea din magistratura”, declara Chis. Contrele. Mai multi membri din cadrul Consiliului Superior al Magistraturii (CSM) au avut discutii in contradictoriu atunci cand Sectia pentru judecatori a pus in discutie cererea Danei Girbovan de retragere a demisiei din magistratura. Cei mai vocali au fost judecatorii Mihai Balan si Andrea Chis, pe de o parte, si Gabriela Baltag, de partea cealalta. Interventia lui Mihai Balan nu a fost transmisa pe site-ul CSM, transmisia online fiind facuta cu intarziere. Andrea Chis a solicitat sesizarea Inspectiei Judiciare in acest caz, pentru a se stabili, ca regula, ce relatii institutionale pot avea magistratii cu politicienii, dar si pentru a se stabili daca Dana Girbovan s-a intalnit cu vicepresedintele Camerei Deputatilor, Florin Iordache (PSD), in casa acestuia, potrivit unor articole din mass-media. Integral: http://www.ziare.com
Situatia din Romania, criticata de comisarul Mijatovic: Daca independenta justitiei e afectata, la fel sunt si drepturile cetatenilor Comisarul Consiliului Europei pentru Drepturile Omului, Dunja Mijatovic, prezinta, intr-un text amplu, legatura stransa intre independenta sistemului judiciar si respectarea drepturilor cetatenilor. Ea da exemple de state membre unde statul de drept a fost pus la incercare, iar Romania ultimilor ani, cu masurile luate de Guvernul si parlamentarii PSD-ALDE, este prezenta pe lista. “Independenta justitiei este strans legata de statul de drept si esentiala functionarii democratiei si drepturilor omului. Dreptul fundamental la un proces corect intr-un tribunal independent si impartial este un principiu sfant in Conventia Europeana a Drepturilor Omului, in Carta Europeana a Drepturilor Fundamentale si in numeroase legislatii nationale si internationale. Ne-am bucurat multa vreme de acest drept fara piedici majore si asta este inca valabil pentru multe din statele membre. Insa vedem tentative tot mai multe si mai ingrijoratoare din partea unor guverne si parlamente de a profita de pozitia din care pot influenta justitia si-i pot afecta independenta”, scrie Mijatovic intr-un material publicat pe site-ul Consiliului Europei…. In cazul Romaniei Mijatovic mentioneaza criticile pe care le-a facut in raportul publicat in februarie in ce priveste situatia de aici – viteza cu care s-au facut modificari majore, precum si multe din legile adoptate.“In raportul pe Romania, publicat in februarie, am vorbit, printre altele, de reforma sistemului judiciar, facuta in mare graba, si am subliniat importanta mentinerii independentei justitiei. Am somat autoritatile sa ia in considerare recomandarile Comisiei de la Venetia si GRECO. Am atras atentia, printre multele motive de ingrijorare, asupra infiintarii noii sectii de investigare a infractiunilor comise de magistrati si asupra masurilor care le ingradesc acestora libertatea de exprimare”, aminteste acum comisarul. “Indepedenta magistratilor trebuie privita ca o garantie a libertatii, a respectarii drepturilor omului si a aplicarii impartiale a legii. Numirile si promovarile lor in functie trebuie bazate pe criterii obiective de calificari si profesioalism si nu pe considerente politice. Ei ar trebui consultati atunci cand sunt elaborate legi care modifica functionarea sistemului judiciar”, sunt concluziile ei. Ea arata ca institutiile europene au luat masuri in ultimii ani si aminteste inclusiv de rezolutiile din Parlamentul European impotriva Romaniei si concluziile Comisiei de la Venetia si GRECO ce atrag atentia autoritatilor de la Bucuresti ca mai multe dintre masurile dorite si adoptate “afectaeaza grav independenta intregului sistem judiciar”. Totusi, remarca Dunja Mijatovic, situatiile observate in tarile amintite arata ca reactia institutiilor europene vine cu multa intarziere. Integral: http://www.ziare.com
Cristi Danilet-judecator: Antireformele din justiția română sunt pe lista neagra a Consiliului Europei. Comisarul pentru Drepturile Omului critică ce se întâmplă în Ungaria, Polonia, România, Turcia, Italia. „În raportul meu despre România, publicat în februarie, în care am abordat, printre altele, reforma sistemului judiciar care a fost concepută în grabă, am subliniat importanța menținerii independenței sistemului judiciar și am îndemnat autoritățile să dea efect recomandărilor Comisiei de la Veneția și GRECO. Am atras atenția, printre mai multe probleme de îngrijorare, asupra creării unei noi secții, în cadrul Procuraturii Generale din România, pentru investigarea infracțiunilor comise în cadrul sistemului judiciar și restricțiile privind libertatea de exprimare a magistraților.” Sursa: https://www.facebook.com
Cum îl șantajează PSD pe Tăriceanu cu amenințarea că, dacă nu îl susține pe Meleșcanu la șefia Senatului, îi desființează grupul parlamentar. De ce este important grupul în mecanismul puterii PSD a recurs, luni seară, la un mic act de șantaj politic la adresa lui Călin Popescu Tăriceanu, amenințându-l că, dacă nu-l va susține pe Teodor Meleșcanu la șefia Senatului îi va desființa grupul parlamentar, au declarat pentru G4Media.ro surse politice. Dacă Meleșcanu pleacă din ALDE, grupul parlamentar din Senat scade sub numărul limită, iar Tăriceanu riscă să piardă poziții politice importante și o pârghie de putere semnificativă. În consecință, liderul ALDE s-a repliat, anunțând că va forma un grup parlamentar mixt, care ar urma să includă senatorii Pro România și neafiliații pentru a evita dizolvarea grupului. Potrivit surselor G4Media, riscul nu a trecut pentru Tăriceanu, deoarece noul grup mixt mai trebuie votat în plenul Senatului, acolo unde PSD a pierdut la limită majoritatea, dar încă își mai poate impune, teoretic, deciziile prin negocieri. Cum l-a scos Dăncilă pe Meleșcanu din joben . PSD a mutat surprinzător luni, anunțând că-l va susține pe Teodor Meleșcanu, fost ministru de externe ALDE, pentru funcția de președinte al Senatului…. Partidele care au grup parlamentar pot negocia funcții în comisiile de specialitate și doar așa pot avea reprezentanți în Biroul Permanent al Senatului. În acest for de conducere se stabilește ordinea de zi a Senatului, adică proiectele de legi care intră sau nu la vot. Partidele care nu au un cuvânt de spus nu contează practic în negocierile politice. ”Toate funcțiile si locurile în comisii se dau doar grupurilor parlamentare. Neafiliații sunt niște paria care primesc salariu și atât. Nici cuvant in plen nu pot avea decât la finalul ședinței”, a explicat unul dintre parlamentarii cu experiență care este miza șantajării ALDE de către PSD cu desființarea grupului de la Senat. Problemele se complică însă pentru Tăriceanu dacă PNL și PSD vor încerca să-i racoleze oamenii din Paralament, om cu om…. Liderul ALDE a încercat să contracareze mutarea PSD anunțând luni seara că că grupul parlamentar al ALDE din Camera superioară va deveni grup mixt şi va purta denumirea „Democraţia”. Astfel, împreună cu cei de la Pro Democrația, grupul senatorial ar urma să numere 14 parlamentari, ceea ce l-ar scăpa de riscul desființării. Preşedintele interimar al Senatului, Şerban Valeca, i-a spus că pentru acest lucru trebuie să depună o solicitare scrisă la Biroul permanent. Totuși, Tăriceanu mai are un hop de trecut, deoarece solicitarea înființării grupului mixt mai trebuie să fie aprobată în Plenul Senatului. Integral: https://www.g4media.ro
Trădările lui Meleșcanu: Cum a obținut funcții publice în ultimii 30 de ani trecând prin patru partide și fiind aliatul de moment al puternicilor zilei, de la Iliescu, Băsescu, Antonescu și Tăriceanu Propunerea ca Teodor Meleșcanu să fie numit în funcția de președinte al Senatului din partea PSD este doar ultimul gest de trădare politică, dintr-o lungă serie, care îi marchează acestuia cariera. Intrat la începutul anilor 90 în guvernele FSN și ales parlamentar pe listele PDSR, Meleșcanu a aterizat ulterior în PNL, iar apoi în ALDE. A fost ministru de Externe în Guvernul Văcăroiu, ministrul Apărării în Guvernul Tăriceanu, a fost numit șeful Serviciului de Informații Externe la propunerea lui Traian Băsescu și din nou ministru de Externe în Guvernele Ponta, Grindeanu, Tudose și Dăncilă. Cariera politică pe scurt a lui Teodor Meleșcanu:…. – În 2014, în ciuda asigurărilor pe care i le dăduse lui Traian Băsescu, Meleșcanu demisionează de la SIE și candidează la alegerile prezidențiale din partea Partidului Dreptății Sociale – După ce în primul tur obține mai puține voturi decât semnături de susținere, Meleșcanu este numit, pentru opt zile, ministru de Externe în guvernul Ponta – În 2016, Meleșcanu se înscrie în ALDE, partidul rezultat din fuziunea PLR (partid înființate de Tăriceanu după plecarea din PNL) cu PC – În 2017 este numit din nou ministru al Afacerilor Externe din partea ALDE, funcție din care a fost demis de Viorica Dăncilă în iulie 2019 Integral: https://www.g4media.ro
Ministrul Teodor Meleşcanu ignoră rezultatele unui concurs organizat de MAE, pentru a-şi numi fiul vitreg într-o funcţie de consul general La finalul anului 2016, Ministerul Afacerilor Externe a organizat, în premieră, concurs public pentru funcţia de consul general al României la Strasbourg. Ministrul Teodor Meleşcanu ignoră rezultatele acelui concurs – despre care MAE susţine că nici nu a fost organizat – și numește pe altcineva în funcţie. „Întâmplător”, pe fiul său vitreg. MAE aruncă la coşul de gunoi rezultatul unui concurs în favoarea unei numiri fără concurs În 20 decembrie 2016, Vasile Popovici, un diplomat cu o experienţă 17 în serviciul exterior al României, era anunţat de către directorul Departamentului de Resurse Umane din Ministerul Afacerilor Externe, Irina Elena Niţă, că a câştigat concursul pentru ocuparea funcţiei de consul general la Consulatul General al României la Strasbourg, în urma evaluării candidaturii. Numirea urma să aibă loc după data finalizării mandatului de patru ani al ocupantului de la acea vreme, care se încheia în august 2017. „În acest sens, propunerea de numire va fi înaintată Guvernului, cu respectarea termenului de rechemare de 90 de zile pentru ocupantul actual”, mai transmitea Irina Elena Niţă. Nu s-a mai întâmplat însă nimic. În ianuarie 2017 la vârful MAE a fost numit Teodor Meleşcanu care avea, se vede, alte planuri în privinţa acestei funcţii. În septembrie 2017, după expirarea mandatului consulului în funcție, Vasile Popovici s-a întâlnit, la sediul MAE, cu Teodor Meleşcanu, aducându-i la cunoştinţă că a câştigat concursul penstru postul de consul general al Strasbourg. Discuţia nu a avut niciun efect. După alte câteva luni, în 4 iunie anul acesta, aflând de eliberarea postului, i-a trimis ministrului Meleşcanu o adresă oficială pe aceeaşi temă, reamintindu-i de concursul organizat de Guvern şi de MAE: „În condiţiile în care postul se va elibera, aş dori să vă comunic, stimate domnule ministru, că sunt în continuare disponibil şi interesat să ocup respectivul post.” Din nou, fără efect. MAE nu i-a comunicat nici până în prezent un răspuns la această adresă. În aceeaşi lună, însă, MAE numea pe altcineva în respectivul post pentru care organizase concurs în noiembrie-decembrie 2016. Noul consul, numit fără concurs, este Sorin Adrian Pîrvulescu, despre care presa a scris că e fiul vitreg al lui Teodor Meleşcanu, informație pe care acesta nu a dezmințit-o. Numirea s-a făcut prin HG 454/28 iunie 2018. Acela a fost momentul în care Vasile Popovici porneşte ceea ce pare a fi o luptă cu morile de vânt. În 11 iulie, a sesizat prim-ministrul României, Viorica Dăncilă, solicitându-i să anuleze acea hotărâre de guvern, iar în 23 iulie a făcut plângeri la Agenţia Naţională de Integritate şi la Parchetul General, acuzându-l pe Teodor Meleșcanu de conflict de interese, abuz în serviciu și corupție. Singurul răspuns primit, până la această dată, este de la Guvern care, prin vocea secretarului general, Andreea Lambru, îi comunica, fără argumente, că plângerea este neîntemeiată…. Ce spun Parchetul General și Agenția Națională de Integritate? Faptul că ministrul Teodor Meleșcanu ignoră un concurs organizat de MAE, în urma căruia cineva a fost desemnat să ocupe funcţia de consul general al României la Strasbourg, și numește pe altcineva în funcţie aduce în discuție o posibilă infracțiune de abuz în serviciu. Integral: https://putereaacincea.ro
VIDEO “Mama mea sunt eu, da?” – răspunsul halucinant dat de Marian Oprișan, întrebat cum a ajuns mama sa să facă afaceri cu Nicușor Constantinescu și Radu Mazăre “Mama mea sunt eu, da? Ca să nu avem niciun fel de discuții” – este răspunsul halucinant pe care liderul PSD Vrancea, Marian Oprișan, i l-a dat jurnalistei Paula Herlo de la Pro Tv. Ea l-a întrebat cum a ajuns mama sa, pensionară, să cumpere un teren în București, în parteneriat cu Radu Mazăre și cu Nicușor Constantinescu. Întrebat cum a ajuns mama sa să cumpere un teren din București care apare în declarația de avere a lui Nicușor Constantinescu, șeful Consiliului Județean și al PSD Vrancea a răspuns: “Pentru că am vorbit mai mulți și pentru că voiam să ne construim un apartament în Capitală, în acel… Prin asociere, am ajuns cum vă spun eu…Am mai spus-o și public: Mama mea sunt eu, da? Ca să nu avem niciun fel de discuții”. Dialogul dintre Marian Oprișan și jurnalista Paula Herlo a fost postat pe pagina de Facebook a emisiunii “România, te iubesc!” de la Pro Tv. Integral: https://www.hotnews.ro
Rectorii și prorectorii nu pot deține funcții de conducere în partide politice, propune USR într-un proiect depus la Camera Deputaților Rectorii și prorectorii universităților nu pot deține funcții de conducere în partide politice la nivel local, județean sau național, prevede o propunere legislativă depusă la Camera Deputaților de mai mulți parlamentari USR, transmite Agerpres. În prezent, este rector și deține funcție de conducere într-un partid Sorin Cîmpeanu, rector al Universității de Agronomie din București și prim-vicepreședinte al Pro România. De precizat că universitățile se pregătesc de alegeri, care vor avea loc la finalul acestui an. Proiectul de lege introduce mențiunea: “rectorul şi prorectorul nu pot deține, pe perioada exercitării mandatului, funcții de conducere în cadrul unui partid politic la nivel local, județean sau național“. Proiectul de act normativ prevede, concret, modificarea articolul 214 din Legea educației naționale nr.1/2011 şi este semnată de 16 parlamentari ai USR. Integral: https://www.g4media.ro
CExN al PSD și o țară făcută vraiște Pe întreaga durată a week-end-lui trecut, ecranele televizoarelor au fost invadate de persoana d-nei Viorica Vasilica Dăncilă. Premier, președinte de partid și candidat la prezidențiale și, precum acum 30 de ani ilustra ei predecesoare Elena Ceaușescu, femeie, soţie şi mamă iubitoare. Savant de renume mondial și eroină între eroii neamului urmând să devină numai atunci când își va plăti mai bine lăudătorii. Iar aceștia vor debita contra-cost și această enormitate. De abia așteaptă să o facă Nistorescu și Cristoiu, Chirieac și Val Vâlcu, cei de la Evenimentul zilei și de la luju.ro,de la Antena 3 și România tv. Totul e ca pușculița să le fie plină. Deocamdată conform părerii mai mult decât avizate a d-nei Rovana Plumb, expertă în lingușeli la adresa celor mai mari în ierarhie, dar și în maltratarea limbii române, doamna Dăncilă este “primul femeie prim-ministru al României și primul președinte de partid femeie ”. De ce a fost atât de prezentă pe ecranele televizoarelor în week-end doamnaViorica Dăncilă? Cea în jurul căreia se construiește un primejdios și rău prevestitor cult al personalității, asemănător celui de care a avut parte azi pușcăriașui Liviu Nicolae Dragnea. Fiindcă d-na Dăncilă a dorit să ne împărtășească cu propria guriță de ce s-a adunat toată floarea cea vestită a PSD-ului la malul mării. Într-un CexN în cursul căruia, la urma urmei, pare-se că nu s-a discutat nimic concret. Nimic cu adevărat util pntru țară. Așa după cum s-ar fi cuvenit într-o reuniune a mai-marilor unui partid pe umerii căruia se află povara și responsabilitatea guvernării. S-a vorbit doar cum să se amâne prezentarea în fața Parlamentului cu formula restructurată a guvernului, cum să se mai tragă de timp, cum să se mai încerce racolări de parlamentari, cel mai abordabil rezervor fiind pesemne acela al nemulțumiților din ALDE care suferă nespus fiindcă nu mai pot să se înfrupte de deliciile puterii. Despre cum e dl. George Maior ambasadorul Statelor Unite (așa a edictat aceeași inenarbilă doamnă Dăncilă) și cum a fost acesta acoperit și protejat de dl. Theodor Meleșcanu. Dar și cum să se dea pe președintele Iohannis vina pentru criza guvernamentală, care, de fapt, nu e criză, așa după cum ne-a asigurat d-na Gabriela Zona, ci doar o manevră din perspectiva “alegerilor electorale”, un fabulos monstru lingvistic zămislit de sus-numita agramată cu doctoratul obținut la Academia de plagiatori “Alexandru Ioan Cuza”. La CexN de sâmbăta trecută s-a mai discutat, conform aceleiași credibile surse care e d-na Viorica Vasilica Dăncilă cum să i se facă președintelui plângere penală fiindcă le-a spus pesediștilor adevărul verde-n față. Că au guvernat prost, că au mințit, că au falsificat raportările referitoare atât la bugetul pe 2018 cât și la cel din 2019, că sunt corupți și că trebuie să părăsescă cât mai curând posibil prim-planul scenei politice românești. Bref, pare-se că a fost un CExN dominat de făurirea unor proiecte falimentare de perpetuare a mințirii populației, de intrigi, de bârfe, de planuri din cuțite și pahare…. Nu a fost el niciodată dl. Călin Anton Popescu Tăriceanu un exemplu de moralitate, însă din ianuarie 2017 încoace, adică după ce a parafat înțelegerea de colaborare și de jecmănire a țării cu dl. Liviu Nicolae Dragnea și-a dat pur și simplu în petec. Iar din premierul în timpul mandatului căruia România a devenit țară membră a Uniunii Europene, dl. Tăriceanu s-a metamorfozat într-un anti-european feroce, tot la fel cum s-a transformat într-un campion al maltratării a însăși ideii de justiție. Din ianuarie 2017 încoace dl. Călin Anton Popescu Tăriceanu a fost cutia de rezonanță perfectă pentru tot ceea ce plănuia și puneau în practică Liviu Nicolae Dragnea și haita. Nu mai era nici cea mai mică diferență între fostul manechin de la APACA și multe dintre cele mai toxice personaje din linia întâi a PSD- Dragnea, Iordache, Lia Olguța Vasilescu și consortul ei Claudiu Manda, Nicolicea, Șerban Nicolae, șoferul personal al infractorului Cătălin Voicu…. Pentru mine, lucrurile stau mult mai simplu. Dl. Călin Anton Popescu Tăriceanu nu a făcut decât să dovedească cât de josnic și lipsit de scrupule poate să fie un politician român. Integral: http://www.contributors.ro
Valentin Naumescu: E un moment politic dificil. Criza ar putea dura pana in decembrie 2020, cu costuri imense pentru Romania Interviu Intr-o Romanie europeana, premierul Dancila ar fi demisionat imediat ce ALDE a iesit de la guvernare si PSD ar fi trebuit sa incerce formarea unui nou guvern, iar daca acest lucru se dovedea imposibil, se dizolva Parlamentul si se mergea in alegeri anticipate, insa “este limpede ca nu ne aflam in situatia unei Romanii europene”, spune Valentin Naumescu, presedintele Asociatiei Initiativa pentru Cultura Democratica Europeana (ICDE). …”E un moment politic dificil pentru Romania si nu se intrevad solutii imediate. Eu chiar as spune ca ne pregatim de o criza politica indelungata”, care s-ar putea prelungi pana in decembrie 2020, “cu costuri imense pentru Romania”, spune Valentin Naumescu.”Sunt multi oameni integri, care stiu ce trebuie facut si doresc sa sustina directia europeana a tarii, dar, din pacate, ceea ce se intampla acum in parlament si guvern este foarte, foarte departe de ceea ce avem nevoie si de asteptarile noastre”, subliniaza presedintele ICDE in interviul acordat Ziare.com….Din pacate, este limpede ca nu ne aflam in situatia unei Romanii europene. Intr-o Romanie europeana, premierul Dancila ar fi trebuit sa demisioneze imediat ce partenerul de guvernare, ALDE, si-a anuntat iesirea de la guvernare si, in mod normal, PSD, ca prim partid in Parlament, trebuia sa incerce formarea unui nou guvern, in cazul in care ar fi putut realiza o noua majoritate parlamentara. Iar daca acest lucru se dovedea imposibil, trebuia intrat in procedura descrisa de art.89 din Constitutie – dizolvarea Parlamentului si convocarea de alegeri anticipate. Ceea ce inca nu este imposibil. Dar in Constitutie scrie ca Parlamentul nu poate fi dizolvat in ultimele 6 luni ale mandatului Presedintelui Romaniei, situatie in care ne aflam si noi acum. Stiu, dar, odata declansata criza guvernamentala prin vacantarea functiei de prim ministru – fie prin demisie, fie prin motiune de cenzura – ar fi urmat, conform art. 89, cel putin doua nominalizari ale presedintelui pentru functia de prim ministru, iar daca ele ar fi fost respinse si dupa trecerea a 60 de zile si intrarea in noul mandat prezidential (ceea ce inseamna incepand cu luna decembrie), Parlamentul ar fi putut sa fie dizolvat. Vorbim, deci, despre noul mandat prezidential, nu despre actualul. Astfel, dupa alegerea presedintelui, indiferent care va fi acesta, se poate tine cont de criza guvernamentala, inceputa cu 60 de zile in urma, si de imposibilitatea investirii unui nou guvern (prin respingerea celor doua nominalizari) si, practic, se poate dizolva Parlamentul….In paralel cu ceea ce se intampla pe scena politica de la noi, o noua Comisie Europeana isi incepe activitatea. Romania si Italia se pare ca sunt singurele tari care nu au facut propuneri oficiale de comisari europeni. Cum am ajuns aici si ce spune asta despre noi? Fara sa avem informatii oficiale in acest sens, doar din ce se comenteaza in mass-media interne si europene, pot sa spun ca aceasta situatie jenanta in care se afla Romania s-ar datora faptului ca presedintele desemnat al CE, doamna Ursula von der Leyen, nu a fost deosebit de incantata de propunerile trimise informal de premierul Dancila, acesta fiind motivul blocajului. Nici noi, ca cetateni si ca specialisti in ceea ce priveste viata politica din ultimii ani, nu suntem deloc incantati de aceste propuneri anuntate de doamna Dancila si ne doream ca Romania sa aiba o reprezentare de mult mai buna calitate in CE….Intr-adevar, e un moment politic dificil pentru Romania si nu se intrevad solutii imediate. Eu chiar as spune ca ne pregatim de o criza politica indelungata. Daca nu se reuseste organizarea de alegeri anticipate in martie 2020, ultimul moment in care s-ar mai putea face, si asta doar daca Parlamentul actual ar fi dizolvat in decembrie, imediat dupa inceputul noului mandat prezidential, atunci pot sa afirm clar ca actuala criza politica va dura pana dupa alegerile parlamentare tinute la termen, adica in decembrie 2020, cu costuri imense pentru Romania. Criza care este foarte posibil sa se suprapuna si cu o criza economica, nu-i asa? E destul de posibil, ceea ce ar inrautati si mai mult situatia. Dinspre parlamentul si guvernul actual nu ne vin vesti bune si nu avem prea multe sperante si resurse de mai bine. Integral: http://www.ziare.com
VIDEO INTERVIU Dan Barna, candidatul USR/PLUS la prezidențiale: Oamenii spun “Cine-i Dan Barna?” După care apar, e momentul de surpriză. „Chiar, dumneavoastră sunteți?”/ Ce spune despre președintele Iohannis ….. Cele mai relevante declarații făcute de Dan Barna în interviul pentru G4Media.ro – Dincolo de salariul minim, dincolo de locuri de muncă, dincolo de autostrăzi, e sentimentul acesta de lipsă de perspectivă și de lipsă de mesaj de la vârful statului, de la președinte, de la guvern, de la premier – Noi vrem să înlocuim o veche clasă politică, care timp de 30 de ani a ratat toate șansele să modernizeze România. Noi vrem să dăm primarii marilor orașe, să dăm președintele României și să guvernăm, din 2020 sau mai repede, dacă vom ajunge la anticipate, pentru că România nu mai poate să continue aceeași paradigmă de înțepenire și de neîntâmplare în care trăiește de 30 de ani – Un oraș de oameni se mută în fiecare an din România pentru că această structură politică a statului român, începând cu președintele și terminând cu ultimul funcționar, nu îi mai dă niciun motiv cetățeanului să rămână aici. – E fascinantă reacția oamenilor în stradă, sunt împreună cu mai mulți colegi în campanie, evident, care merg, spun „să dați o semnătură pentru Dan Barna”, “Îl susțineți pe Dan Barna la președinție?” Oamenii spun “Cine-i Dan Barna?” După care apar, e momentul de surpriză „Chiar, dumneavoastră sunteți?” – Aceasta va fi una dintre preocupările mele cele mai importante: să mă asigur că am – e cumva ceea ce și Ion Țiriac a spus la un moment dat – că calitatea lui principală este aceea de a se înconjura de oameni mai valoroși decât el, competenți, fiecare, pe bucățile respective – este și obiectivul meu, în egală măsură. – Principala miză este aceea a creșterii notorietății și a le oferi oamenilor șansa să mă cunoască pe mine. Pentru că – și sunt convins că ați urmărit aceste sondaje – pe măsură ce crește notorietatea crește și încrederea. Și acesta este obiectivul meu pentru perioada următoare – Eu cred că responsabilitatea înseamnă să îţi asumi inclusiv reproşurile din aceste zile, că de ce nu intrăm la o guvernare care ştim că nu are cum să funcţioneze şi să intrăm atunci, în momentul în care cetăţenii acordă un vot prin care ne cer să guvernăm. – Mă bucur foarte mult că preşedintele Iohannis citează, practic, punctul de vedere pe care îl spun de un an şi jumătate, vorbeşte de susţinerea unei soluţii de tranziţie. Este exact poziţia pe care o susţin, este exact soluţia morală – Semnăm, susţinem moţiunea de cenzură, o vom vota, dar există partide – exact noua opoziţie – opoziţia tocmai inventată, PSD, nu PSD, ALDE şi ProRomânia, care, dacă vor semna alături de noi vom avea moţiunea de cenzură. Acesta este însă un drum pe care eu nu îl anticipez ca fiind uşor. (…) Adică e foarte bine să ne imaginăm ce frumos va cădea guvernul Dăncilă, dar deocamdată lupta e deschisă şi noi suntem de partea aceea a baricadei în care purtăm această luptă. Şi nu sunt foarte mulţi acolo. Despre alegerile interne din USR, aflate în plină desfășurare la momentul interviului: N-avem cum să ştim, folosim un sistem electronic internaţional, este un sistem internaţional, este platforma Zeus din Grecia, prezentată de nişte universităţi, aşa se numeşte, prin care nu putem vedea nici eu, preşedintele partidului, nu pot să văd cum s-a votat în acest moment. Integral: https://www.g4media.ro
Mihai Şora, rezistenţa, împăcarea E lămuritoare biografia lui Mihai Şora, când nu e clar dacă ştim despre ce vorbim, evocând ”reperele românilor”, pe #rezistenţii de la coada Girafei şi discreditarea cleptocrată ori resentimentară a celor vrednici. L-am zărit pe filosoful Mihai Şora sfidând provocările jandarmilor găzari şi bătăuşi ai regimului Dragnea. L-am întâlnit la coada Girafei din piaţa Victoriei la 10 august 2018. Un an mai târziu am avut privilegiul de a-l vedea, simbol viu al reconcilierii românilor din est şi vest, de acasă şi din diaspora, emoţionat la culme de întâlnirea şi împăcarea cu fiul său emigrat, pe care-l pierduse din vedere. Filosoful Mihai Şora e mai mult decât un simplu erudit. Reprezintă specia celor care, deşi continuă să-şi petreacă partea leului din timp gândind şi scriind, nu dispreţuiesc nici fapta, actul civic, protestul, ori de câte ori libertatea şi democraţia sunt în pericol, iar statul de drept e ameninţat să fie demolat. M-am întrebat oare ce înseamnă, într-o ţară condusă de analfabeţi menţinându-se la putere prin propagandă, un gânditor pentru care adevărul, dreptatea şi claritatea morală nu alcătuiesc o carte cu şapte peceţi? Dar unul care nu e doar un învăţat de mare clasă şi acasă, şi oriunde în lume, ci şi un respectat şi redutabil luptător pentru libertatea neamului său? De când se ştie, Mihai Şora s-a plasat de partea bună a istoriei. Deşi student al lui Mircea Eliade, Mihai Şora s-a împotrivit şi a rezistat extraordinar, împreună cu prima lui soţie, Mariana, studenta lui Nae Ionescu, ispitelor iscate de cântecele de sirenă îndemnând elita românească să se rinocerizeze. În Franţa celui de-al II-lea Război Mondial, fiul unui preot ortodox a făcut singura opţiune moral onorabilă: s-a raliat Rezistenţei. Concomitent a scris şi a publicat de timpuriu, în occident. Revenit după război pentru scurt timp în România, spre a-şi revedea părinţii, s-a văzut împiedicat să părăsească ţara de către regimul comunist. A devenit un editor genial. În anii 70 am auzit cărturari marxişti, dar descuiaţi, ca Alexandru Ivasiuc, vorbind cu extraordinară admiraţie de libertatea, deschiderea, capacitatea discursivă şi dialogică a gândirii tomiste a filosofului Mihai Şora….La finele erei Ceauşescu, Mihai Şora s-a ridicat, în ciuda vârstei sale, în apărarea lui Mircea Dinescu, protestând, împreună cu alţi cărturari, împotriva tratamentului inuman aplicat poetului-disident de către regimul comunist. După decembrie 1989, împreună cu încă un ministru, s-a văzut izolat în cabinetul Petre Roman ca susţinător al lustraţiei revendicate de punctul opt al Proclamaţiei de la Timişoara şi refuzate de postcomunismul iliescist. A părăsit rapid guvernul postdecembrist în semn de protest împotriva mineriadei din 13-15 iunie 90…..În ciuda senectuţii sale, e prezent de ani de zile, indiferent dacă e frumos, ori arşiţă, ori ger năprasnic, la protestele menite să împiedice lichidarea, de către regimul Dragnea, a independenţei justiţiei şi a statului de drept românesc. Tocmai această angajare, făcând din ceea ce a fost un reper intelectual şi moral un exemplu civic şi un simbol politic, scoate din sărite de mulţi ani oligarhia, securismul cleptocratic dâmboviţean şi pe lacheii lor. De-a lungul anilor am devenit martorul unor atacuri dintre cele mai imunde la adresa filosofului. S-a sugerat, mincinos, complicitatea lui cu regimul Anei Pauker. I s-a pus în cârcă un fals ramolisment şi imaginara demenţă a unui ins chipurile manevrat, manipulat şi profitabil utilizat de mai tânăra lui soţie, mascând abil presupusa stare de legumă a soţului ei…. Că, la 103 ani, venerabilul autor continuă să le stea în gât nu doar penalilor cu propensiuni totalitare şi slugilor lor ideologice, ci şi unor jurnalişti veleitari, ţine de o împrejurare evidentă. Autoritatea seniorului cetăţii, o figură de proră nu doar intelectuală, ci şi civică, politică şi morală, constituie, cât timp nu e demolată, o pavăză în calea agendelor şi imposturii formatorilor de opinie înregimentaţi, ori rău pregătiţi, care se dau competenţi, politic independenţi şi etic rectilinii. Şi mai e ceva. Mihai Şora e dovada vie că în orice împrejurări istorice şi în ciuda oricăror erori personale, românul poate, dacă vrea, să-şi trăiască viaţa integral în adevăr, rătăcirea morală nefiind o fatalitate. Integral: https://www.dw.com
SURSE: Ambasadori români, reproșuri dure față de Autoritatea Electorală Permanentă și secretarul general al MAE într-o ședință cu ușile închise despre organizarea alegerilor prezidențiale …. Țintele reproșurilor au fost președintele AEP, Constantin Mitulețu Buică, care a fost criticat pentru modificarea defectuoasă a legislației, și secretarul general al MAE. Laura Chiorean, fostă șefa a organizației de femei a PSD Cluj, a fost adusă special la MAE de Viorica Dăncilă să gestioneze alegerile europarlamentare din Diaspora. Ea a câștigat un concurs organizat de către Ministerul Agriculturii, condus de Petre Daea, concurs organizat cu încălcarea prevederilor legale. Mai precis, diplomații au reclamat următoarele probleme: 1. Dificultatea de a găsi sedii pentru secțiile de vot după ce votul în străinătate va avea loc timp de trei zile – vineri, sâmbătă și duminică. Astfel, va fi aproape imposibil să închirieze săli de la instituții publice din țara respectivă, pentru că acestea sunt ocupate vinerea cu activitățile obișnuite. Rămâne soluția unor instituții private, precum hotelurile, dar amintirea incidentelor de la precedentele alegeri ar putea îngreuna o asemenea soluție. 2. Posibilitatea ca cetățenii români să voteze în baza titlului de călătorie – un document care nu conține codul numeric personal (CNP). Prevederea a fost introdusă în această vară în legea 370/2004 privind alegerea președintelui. Or, lipsa CNP face imposibilă verificarea în softul care previne votul multiplu. Mai mult, legea prevede că cetățenii care declară că și-au pierdut actele pot cere eliberarea titlului de călătorie chiar și în ziua votului, ceea ce ar putea duce la apariția unor probleme logistice, dar fiind că în sediile consulatelor se vor organiza secțiile de vot. 3. Obligația ca șefii misiunilor diplomatice sau ai oficiilor consulare să îi desemneze pe președinții birourilor electorale ale secțiilor de votare din străinătate și locțiitorii acestora. Obligativitatea a fost introdusă în această vară în legea 370/2004. Or, ambasadorii și consulii susțin că această obligație comportă un risc: nu există suficienți angajați în misiunile diplomatice pentru a-i numi în aceste funcții, ceea ce înseamnă că ambasadorii trebuie să apeleze la persoane din comunitate, fără a avea însă control asupra comportamentului sau chiar prezenței acestora în ziua votului. Reamintim că primul tur al alegerilor prezidențiale va avea loc pe 10 noiembrie, iar numărul cetățenilor români din diasporă înscriși pe portalul special creat. Până vineri, 29 august 2019, ora 16.00, erau înregistrați pe portalul www.votstrainate.ro doar 13.800 de alegători români pentru vot la secția de votare și doar 14.401 de alegători pentru votul prin corespondență. Integral: https://www.g4media.ro
Poliţia Română desfiinţează toate zebrele, că acolo sunt loviţi cei mai mulţi pietoni În urma unui studiu care arăta că un număr uriaş de pietoni sunt loviţi de maşini pe trecere în fiecare an, Poliţia Română a decis să desfiinţeze toate trecerile de pietoni din ţară: “Siguranţa pe primul loc!”, confirmă şeful Poliţiei Rutiere, chestor Robert Acrişor. “Predecesorii mei au acţionat cu inconştienţă şi au tolerat această stare de fapt. Când vezi că mor atâţia pietoni loviţi pe trecere, tu nu faci nimic?”, a spus Robert Acrişor. Toate zebrele din ţară vor fi eliminate în această săptămână. Poliţiştii estimează că numărul celor loviţi pe trecerea de pietoni va fi zero începând cu săptămâna viitoare. “Această măsura va ajuta foarte mult şi şoferii. Din datele noastre, la fiecare trecere de pietoni traficul se aglomerează, viteza medie scade. Noi vom schimba asta”, a spus şeful Poliţiei. Integral: https://www.timesnewroman.ro
15 Raspunsuri la Revista Presei – 4 septembrie. “Mama mea sunt eu, da? Ca să nu avem niciun fel de discuții”
stefan6004/09/2019 at 08:38
E scumpa justitia.
https://m.adevarul.ro/news/eveniment/veniturile-faraonice-judecatorilor-rasucit-legile-romaniei-1_5d6e95c1892c0bb0c6433908/index.html
-Ma intreb in care tara de pe planeta castigi echivalentul a peste 175.000 dolari anual platind doar 10 % impozit. Cumva niciuna in afara RO?
– Si mai intigrant sa vezi un stat care da doua pensi ( tot de stat) aceleiasi persoane + venit de ” revolutionar” + salariu de mare judecator constitutional.
– Sa ne intrebam si pentru care motiv obtin pensia la 52 de ani din moment ce pot continua actiitatea de judecator fara nici un fel de probleme de stres , varsta, sanatate subrezita de meserie. Mister. Secret de stat.
Eu mereu gica contra. Cum zice domnul @ intamplator. 🙂
Tzepelica04/09/2019 at 09:50
Pt. ca pot, asa cum nu s-au sfiit sa declare public.
Pt. ca poporul nu reactioneaza, parca am avea de-a face cu o natie de tampiti.
Pt. ca au avut grija sa-si adune in jur institutiile de forta, la adapostul somnolentei prelungite a romanilor.
Pt. ca tara e saraca, oamenii fiind usor de cumparat/amagit.
Pt. ca grosul celor care mai gandeau cu capul lor a plecat, de sila, unde si-a intarcat dracu` copiii.
Pt. ca au in mana mai tot ce inseamna instrumente de propaganda (ziare, tv etc.).
Pt. ca au impanzit institutiile statului cu nepoate, veri, cumetri, fini, amante, clienti politici.
Pt. ca “reteaua” a acaparat, la nivel local, mai tot ce inseamna decizie (prefect, primar, politie, magistrati).
In fine, pt. ca dispun de banii romanilor (dupa bunul lor plac).
mar04/09/2019 at 08:57
La lista declarată, a slugilor care ridică ode ”mamei iubitoare”, se mai pregătește unul. Stăpânii simt că le fuge pământul de sub picioare și scapă controlul, drept pentru care desfac conservele. – ”Viorica Dăncilă îl vrea pe Cozmin Gușă înapoi în PSD. Patronul de la Realitatea TV: Dacă și când o să mă decid, voi anunța atunci când va veni vremea”
https://www.g4media.ro/exclusiv-audio-viorica-dancila-il-vrea-pe-cozmin-gusa-inapoi-in-psd-patronul-de-la-realitatea-tv-daca-si-cand-o-sa-ma-decid-voi-anunta-atunci-cand-va-veni-vremea.html
mar04/09/2019 at 09:21
Bună întrebare! – ”Intreb si eu, daca dna Girbovan, intoarsa la litigiile de munca de la CA Cluj, va avea de judecat o speta in care una dintre parti este o institutie din subordinea acestui guvern, mai exista garantia de impartialitate totala din partea unui judecator care acceptase sa fie parte a acestui guvern?” – sursa ”Ioana Ene Dogioiu”
Observator04/09/2019 at 09:35
Situația e complicată și în parlamentul britanic în urma primei înfrângeri a… Vioricăi din partea locului, respectiv Boris. Boris Johnson… Acesta a amenințat (à la Tăriceanu) că-i dă afară din partid pe dizidenți și că va convoca alegeri generale anticipate (sună cunoscut?) dacă parlamentul îi ia jucărica Brexit-ului…
https://www.bbc.com/news/uk-politics-49574217
stefan6004/09/2019 at 11:12
Revin cu confirmarea a ce am scris ieri.
https://m.hotnews.ro/stire/23348270
Prima parte a articolului e importanta.
NU ce zice Iohannis , Dancila, ministru de externe.
E scris negru pe alb :
” E clar că au avut niște informații, au știut unde să meargă.” E declaratia unui fost ambasador american. Care stie mult mai multe decit altii.
Ce scriam ieri seara ?
“Am vaga banuiala ca sint amestecate si niste ” servicii” ostile care au furnizat talebanilor informatii ” top secret”. Servicii cindva numite NKVD.”
Suplimentar , raspundeam domnului @ intamplator mentionand :
“Va intrebati de ce nu au atacat ambasada italiana , franceza sau germana ? ( efectul mediatic era colosal) De ce ambasada RO ?
Era mai slab aparata , mai vulnerabila sau un mesaj avertisment sa nu crestem numarul efectivelor din Afganistan ? ”
Cireasa de pe tort , nu gasesc in presa italiana o referire la romanul mort.
Se descrie atentatul fara a specifica obiectivul ( ambasada RO) si se da numarul de morti , raniti . Curios , se scrie ca sint in totalitate afgani.
Si mai curios, presa mioritica se scapa specificand ca soldatii englezi au intervenit doar dimineata.
Dormeau , nu au fost informati de bubuiala din miezul noptii ?
“Zona verde” din Kabul si unde a fost atentatul, e un cartier plin de ambasade , sedii guvernamentale , organizatii internationale dar si cea mai pazita parte a Afganistanului. Plina ochi de militari afgani si occidentali.
mar04/09/2019 at 12:22
Mizerie extremă …….vai mama lui de oraș ! Sper să vină și ziua în care această precupeață cu pretenții, să dea socoteală pentru tot cea făcut în calitate de primar. Ieri mă uitam din mașină (1 km l-am parcurs în 30 min.) cum o firmă care teoretic nu ar trebui să mai funcționeze printr-o decizie definitivă, a început o lucrare la Doamna Ghica. Cât despre cei care lucrau, este cu jale dacă vor continua în același ritm. Era de tot râsul pentru unii și plânsul pentru noi, modul cum a început șantierul și ce desfășurare de forțe erau alocate – o mașină de 5 to., două roabe, 5 omuleți și un buldo. În schimb toată intersecția blocată.
radu204/09/2019 at 14:21
Buna ziua. https://www.aktual24.ro/o-uriasa-structura-nationala-se-pune-la-dispozitia-candidatului-cumpanasu-avem-coordonatori-la-nivelul-fiecarui-judet-si-la-nivelul-fiecarui-oras/
Cumpanasu candidatul neoficial al psd s-a vopsit in ”antisistem” incercand sa rupa cat se poate din potentialii votanti Dan Barna, actorasul Diaconu sustinut de alde si proromania este si el antisistem doar ca are limba mai de lemn gadiland urechile nehotaratilor nostalgici dupa genul Vadim. E un concurs daca tot nu poti sa-i convingi ameteste-i!
mar04/09/2019 at 14:58
Așa avem explicația pentru nivelul de ”competență și performanță” al acestei instituții. – angajați cu experiență juridică la spălătorie auto, cu pregătire de farmacist veterinar ori calitate de dactilograf, la Agentul Guvernamental la CEDO
https://www.hotnews.ro/stiri-esential-23348853-document-situatia-care-ajuns-institutie-cheie-apararea-intereselor-tarii-angajati-provenind-spalatorie-auto-pregatire-farmacist-veterinar-ori-calitate-dactilograf-agentul-guvernamental-cedo.htm
Paganel04/09/2019 at 20:36
„Meci tare” la Londra:
Măscăriciul ăla de boris a „luat-o în freză!”
Și, cred, în continuare, că nu va fi Brexit!
mar04/09/2019 at 20:45
Și în România…i-au întors cheița, i-au schimbat broșa și au scos-o la microfon. Este supărată rău, mai că i se strică cocul a la Leana Ceaușescu.
https://www.hotnews.ro/stiri-politic-23349651-dancila-iohannis-ministri.htm
mar04/09/2019 at 20:56
Cât tupeu are nulitatea 👿 – ”Premierul Viorica Dăncilă: ”Nu statul trebuie resetat, ci președintele României/ Guvernul va sesiza CCR pentru a reclama un conflict juridic cu șeful statului”””
https://www.g4media.ro/live-premierul-viorica-dancila-sustine-declaratii-de-presa.html
mar04/09/2019 at 20:58
Este antologic ce a spus în seara asta, cred că cine i-a scris scriptul s-a visat la Moscova – Președintele nu a fost ales să blocheze Guvenrul fără argumente, parlamentarii nu au fost aleți să voteze mai multe moțiuni decât legi, iar dl Tăriceanu nu a fost votat ca să abandoneze Guvernul. Vom face tot posibilul să obținem susținerea necesară pentru a ne duce mandatul până la capăt.
Paganel04/09/2019 at 21:29
Sărut mâinie!
„Discurs” de țață și de cață!… Câte proverbe îmi vin în minte când aud/văd ceva legat de ciuma roșie, de #capdematura și tot gio teleghidat de Moscova!… Mai bine nu mai încep!
Fac eforturi, de la o vreme să mă mențin pe „lina” – „despre nulități, numai de bine!”…
radu204/09/2019 at 23:20
Buna seara. In sfarsit o veste buna http://www.ziare.com/pensii/sistemul-pensii/proiectul-depus-de-teodorovici-la-senat-ce-pensii-si-indemnizatii-vor-fi-impozitate-si-pana-cand-1576192 Daca ajunge pe ordinea de zi legea va trece ca rapidul prin halta toate partidele vor vota cu doua maini. Sa vedem cine contesta primul la CCR ( madam Savonea, CSM-ul, avocata poporului?) tinand cont ca functionarii de acolo sunt puternic afectati
« Revista Presei – 5 septembrie. “Orice pierdere de vreme, orice temporizare a depunerii moțiunii, pe tot felul de argumente sau pretexte, va lăsa senzația că nu se dorește preluarea guvernării de către opoziție”
Revista Presei – 3 septembrie. “Eu merg și mai departe și zic: trădare să fie, dacă o cer interesele partidului, dar s-o știm și noi!”(I.L.Caragiale) »

References: CSM 
 CSM 
 articolul 214
In fine
 CCR 
 CCR